Medina

**Medina** (; myös al-Madina; al-Madīnah (); al-Madīnat an-Nabī; al-Madīnah al-Munawwarah; Madīnat Rasūl Allāh; Yathrib) on kaupunki Saudi-Arabian Medinan provinssissa, linnuntietä noin 140 kilometriä Punaiseltamereltä koilliseen ja 340 kilometriä Mekasta pohjoiseen.

## Nimi
Arabiankielinen lyhyt nimi *Madīna* tarkoittaa kaupunkia. Kaupungin pitkä nimi *al-Madīnat an-Nabī* tarkoittaa profeetan (*nabi*) kaupunkia. Virallisella pitkällä nimimuodolla *al-Madīna al-Munawwara* on merkitys ’loistava kaupunki’. Ensimmäinen kirjallinen maininta kaupungista on Koraanin yhdeksännessä suurassa eli Katumuksen suurassa. Tässä Koraanin luultavasti nuorimmassa suurassa todetaan, että *”Jotkut teitä ympäröivistä beduiineista ovat teeskentelijöitä samoin kuin jotkut Medinan asukkaista”* sekä: *”Ei Medinan asukkaiden ja sen ympäristön beduiinien sovi jättäytyä jälkeen Jumalan lähettilään lähtiessä taisteluun”.* 

Kaupungin varhaisempi nimi oli Jathrib.

## Historia
Ibn Hishamin 800-luvulla kirjoitetun Muhammedin elämäkerran mukaan profeetta Muhammed pakeni Mekasta Medinaan vuonna 622 *([[Hidžra (islam)|hidzra]])* ja aloitti sieltä käsin sotaretkensä uskottomia vastaan.   

Nykyään Medinaa pidetään islamin toiseksi pyhimpänä kaupunkina ja se on suosittu pyhiinvaelluskohde. Siellä sijaitsee Masjid al-Nabawi, profeetan moskeija, jonne pääsevät vain muslimit, ja ensimmäinen rakennettu moskeija, *Masjid al-Quba*. Lisäksi siellä toimii esimerkiksi Medinan islamilainen yliopisto.

## Väkiluku
Kaupungin väkiluku on kehittynyt Saudi-Arabian väestönlaskentojen mukaan seuraavasti: 608&nbsp;295 (1992), 995&nbsp;619 (2004) ja 1&nbsp;183&nbsp;205 (2010). Vuonna 2010 Medina oli Saudi-Arabian neljänneksi suurin kaupunki Riadin, Jeddan ja Mekan jälkeen.

## Liikenne
### Autoliikenne
Medinasta on Mekkaan 421 kilometriä ja Jeddaan 410 kilometriä. Liikenteessä nopeudet ovat kovia ja onnettomuuksia sattuu paljon.

### Rautatie
Mekan ja Medinan yhdistää 450 kilometriä pitkä Haramain-rautatie, jolla kulkee suurnopeusjuna. Yhteys avattiin vuonna 2018, ja sen on suunniteltu palvelevan 60 miljoonaa matkustajaa vuodessa. 

### Lentoliikenne
Medinasta on noin 20 kilometriä Prinssi Mohammad bin Abdulazizin kansainväliselle lentoasemalle.

## Medinan ilmasto
Medinan kesät ovat pitkiä, kuumia ja hiostavia. Talvet ovat lyhyitä, kuivia ja tuulisia. Keskilämpötilat vaihtelevat 12–43&nbsp;°C välillä ja joskus harvoin lämpötila laskee alle 9&nbsp;°C:n tai nousee yli 46&nbsp;°C:n. Kuumakausi kestää noin 4,5 kuukautta. Se alkaa toukokuun puolesta välistä ja jatkuu syys–lokakuun vaihteeseen. Tuolloin ilman keskimääräinen lämpötila on yli 39&nbsp;°C:n. Viileäkausi alkaa marras–joulukuun vaihteessa ja jatkuu helmikuun loppupuolelle. Tuolloin ilman keskimääräinen lämpötila on alle 28&nbsp;°C:ta.

Pilvisintä Medinassa noin kymmenen kuukautta. Pilvisin aika alkaa heinäkuu alussa ja loppuu toukokuu puolessa välissä. Tuolloin on päivistä 29 prosenttia pilvisiä tai enimmäkseen pilvisiä mutta 71 prosenttia päivistä on selkeitä tai enimmäkseen selkeitä. Selkein kausi on toukokuun puolesta välistä heinäkuun alkuun. Tuolloin päivistä 91 prosenttia on selkeitä tai enimmäkseen selkeitä.

## Kuvia

Tiedosto:Flickr - omar chatriwala - Dawn breaks.jpg|Profeetan moskeija aamulla.

Tiedosto:المسجد النبوي الشريف والصورة مأخوذة من الدور الرابع عشر فندق أنوار المدينة موفينبيك.jpg|Profeetan moskeija illalla.
Tiedosto:Madinah, Al haram at night (2512058060).jpg|Profeetan moskeija yöllä.
Tiedosto:Masjid al-Qiblatain.jpg|Masjid al-Qiblatain moskeija.
Tiedosto:Madinah-station.JPG|Medinan rautatieasema.


## Katso myös

* Mekka
* Muhammed Koraanissa

## Lähteet

## Aiheesta muualla